Diari Oficial de la Generalitat Valenciana


Sumari del DOGV 8520, del 02-04-2019 (2019/2280)

RESOLUCIÓ d'1 de març de 2019, de la Presidència de la Generalitat, per la qual modifica el sistema de provisió del lloc de secretaria de l'Ajuntament de Beniardá.
-------------------------------------------------------------------------------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/2280


Data del document
:   01-03-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ d'1 de març de 2019, de la Presidència de la Generalitat, per la qual modifica el sistema de provisió del lloc de secretaria de l'Ajuntament de Beniardá. [2019/2280]  
Per resolució del Ministeri d'Administracions Públiques, es va eximir l'Ajuntament de Beniardá de l'obligació de sostindre el lloc de treball de secretaria les funcions del qual les exerceix el Servei d'Assistència Tècnica de la Diputació Provincial d'Alacant.  
Per resolució, de 30 de desembre de 2016, de la Presidència de la Generalitat, publicada en el DOGV número 7964, de data 24 de gener de 2017, es va aprovar modificar el sistema de provisió, i que les funcions del lloc de secretaria s'exerciren mitjançant el sistema d'acumulació de funcions a un funcionari o a una funcionària amb habilitació de caràcter nacional d'una altra entitat local, a l'empara de l'article 31.2 del Reial decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional.  
Segons consta en el certificat de la secretaria de l'Ajuntament de Beniardà, el Ple, en sessió ordinària celebrada el 29.06.2018, va acordar modificar la manera de provisió del lloc eximit de secretaria intervenció, que passa a ser exercit pels serveis de la Diputació Provincial d'Alacant.  
Sol·licitat el preceptiu informe a la Diputació Provincial d'Alacant, aquest s'ha emés en sentit favorable a la modificació del sistema de provisió, en sessió ordinària de 13 de desembre de 2018, segons consta en el certificat de la secretaria de la Diputació Provincial d'Alacant de 21 de desembre de 2018, que va tindre entrada en el registre de Presidència el 16 de gener de 2019.  
Vistos els antecedents indicats, i en virtut del que es disposa en els articles 164.3 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 15.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter nacional en l'àmbit territorial de la Comunitat Valenciana, i de conformitat amb la resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
  
Modificar el sistema de provisió del lloc de secretaria de l'Ajuntament de Beniardá. Les funcions reservades a aquest lloc seran exercides pel Servei d'Assistència Tècnica de la Diputació Provincial d'Alacant.  
  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú i de les administracions públiques, les persones interessades podran interposar els recursos següents:  
a) Directament recurs contenciós administratiu davant el jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública no podrà interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 1 de març de 2019.- El president de la Generalitat, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.